Diari Oficial de la Generalitat Valenciana


Sumari del DOGV 7363, del 18-09-2014 (2014/8481)

ORDE 13/2014, de 15 de setembre, del conseller de Sanitat, per la qual es modifica l'Orde 1/2014, de 23 de gener de 2014, per la qual es deleguen competències en matèria de contractació administrativa i de gestió econòmica en determinats òrgans de la Conselleria.
-----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7363

Data del DOGV
:   18-09-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/8481


Data del document
:   15-09-2014

Organisme emissor
:   Conselleria de Sanitat

Tipus de document
:   Ordre

ORDE 13/2014, de 15 de setembre, del conseller de Sanitat, per la qual es modifica l'Orde 1/2014, de 23 de gener de 2014, per la qual es deleguen competències en matèria de contractació administrativa i de gestió econòmica en determinats òrgans de la Conselleria. [2014/8481]  
La Llei 5/2013, de 23 de desembre, de Mesures Fiscals, de Gestió Administrativa i Financera i d'Organització de la Generalitat, va introduir modificacions substancials en l'organització de la Conselleria de Sanitat, consistents, d'una banda, en la supressió de l'organisme autònom Agència Valenciana de Salut i, d'una altra, en l'establiment d'un període transitori en què es mantenien vigents els preceptes de la Llei d'Ordenació Sanitària que regulaven els òrgans amb competències en l'àmbit dels departaments de salut que aconsellaven l'establiment d'una norma de delegació de competències en matèria contractual i de gestió econòmica en distints òrgans de la Conselleria de Sanitat, tant pel que fa als servicis centrals com a les institucions sanitàries que en depenen.  
  
D'altra banda, el Decret 4/2014, de 3 de gener, del Consell, pel qual s'aprova el Reglament Orgànic i Funcional de la Conselleria de Sanitat, va introduir canvis organitzatius en l'estructura de la Conselleria com a conseqüència de les disposicions previstes en l'esmentada Llei 5/2013, que derogava expressament, entre altres, el Decret 25/2005, de 4 de febrer, del Consell de la Generalitat, pel qual s'aproven els Estatuts Reguladors de l'Agència Valenciana de Salut.  
Amb tot això es va dur a terme la necessària actualització de les delegacions vigents, ja que no es corresponien amb la nova estructura organitzativa de la Conselleria i la desaparició de l'Agència Valenciana de Salut, i es va publicar l'Orde de 23 de gener de 2014, del conseller de Sanitat, per la qual es deleguen competències en matèria de contractació administrativa i de gestió econòmica en determinats òrgans de la Conselleria.  
Després de la seua posada en pràctica i comprovada la seua efectivitat i utilitat és convenient introduir determinades modificacions en l'articulat que incidiran en una gestió més àgil i eficaç del pressupost de la Conselleria de Sanitat.  
Analitzat el canvi organitzatiu i l'aplicació de la nova delegació introduïda per l'Orde de 23 de gener de 2014 i, en virtut de la facultats conferides per l'esmentat Decret i pels articles 28.k i l de la Llei 5/1983, de 30 de desembre, del Consell, i 40.1 i 3 del text refós de la Llei d'Hisenda Pública de la Generalitat,  
  
  
ORDENE  
  
Article únic  
Es fa una nova redacció de l'article segon i de l'apartat 8, de l'article deu, que queden redactats de la manera següent:   
  
«Segon  
1. En matèria de contractació administrativa i de gestió econòmica, les facultats referides als gastos dels capítols II (gastos de funcionament) i VI (inversions reals) es deleguen en els òrgans següents:  
  
1.1. Servicis centrals  
En el secretari autonòmic o la secretària autonòmica de Sanitat, el subsecretari o subsecretària, els directors o les directores generals i el subdirector o la subdirectora general de l'Escola Valenciana d'Estudis per a la Salut, este últim mancomunadament amb el subsecretari o subsecretària de la Conselleria de Sanitat, els corresponents a expedients de gastos propis de les seues unitats directives, sempre que s'imputen als programes pressupostaris i centres de gestió que els corresponguen, amb un límit de 6.000.000,00 euros, sense perjuí del que establix el paràgraf següent.  
En el secretari autonòmic o la secretària autonòmica de Sanitat, els corresponents a gastos dels servicis centrals per imports superiors als esmentats en el paràgraf anterior.  
1.2. Direccions territorials  
En els directors o les directores territorials de la Conselleria respecte dels seus centres de gestió, independentment del programa pressupostari, sempre que la seua quantia no excedisca de 150.000,00 euros, amb les especialitats previstes en l'apartat 3 del present article.  
1.3. Salut Mental i Atenció Sanitària de Mitjana i Llarga Estada (subprograma 412.28)  
En els directors mèdics o directores mèdiques mancomunadament amb els directors econòmics o les directores econòmiques de l'hospital respectiu.  
1.4. Centre de Transfusió de la Comunitat Valenciana (subprograma 412.22)  
En el director o directora del Centre de Transfusió de la Comunitat Valenciana mancomunadament amb el director econòmic o directora econòmica.  
1.5 Comissionats de la Conselleria de Sanitat (subprograma 412.22)   
  
En els mateixos comissionats o comissionades.  
1.6. Servicis d'Emergències Sanitàries (subprograma 690.72-157.02)  
En el director o la directora del Servici d'Emergències Sanitàries corresponent, mancomunadament amb el director econòmic o directora econòmica.  
No obstant això, en el Servici d'Emergències Sanitàries de Castelló estes atribucions correspondran al director o a la directora del Servici d'Emergències Sanitàries mancomunadament amb el director econòmic o directora econòmica de l'Hospital La Magdalena.  
1.7. Prestacions Externes Complementàries (subprograma 412.27)  
Les facultats relatives a autorització, disposició, reconeixement d'obligacions i proposta de pagament d'expedients de gasto corresponents al subprograma pressupostari 412.27 seran exercides de la manera següent:  
a) Servicis centrals: pel director general o per la directora general de Farmàcia i Productes Sanitaris, sense límit quantitatiu.  
b) Departaments de Salut: pel o per la gerent del departament mancomunadament amb el director econòmic o la directora econòmica corresponent, amb les especialitats previstes en l'apartat 2 del present article.  
No obstant això, quan es tracte d'expedients i contractes de gestió centralitzada tramitats a càrrec de crèdits dels centres de gestió o a través de la Central de Compres de Béns i Servicis, seran aplicables les previsions contingudes en els apartats 5, 6 i 7 del present article.  
  
1.8. Centres Integrats de Salut Pública (programa 412.10)  
En els directors o directores de Salut Pública, mancomunadament amb el director o directora de Gestió Territorial de Salut Pública o, si no n'hi ha, amb el director econòmic o directora econòmica del Departament de Salut que territorialment corresponga, amb les excepcions següents:  
A) En Salut Pública del Departament de Salut Vinaròs, del Departament de Salut de Castelló i Departament de Salut de la Plana, en el director o la directora de Salut Pública mancomunadament amb el director econòmic o directora econòmica de l'Hospital de la Magdalena.  
B) En Salut Pública del Departament de Salut de la Ribera, en el director o directora de Salut Pública mancomunadament amb el director econòmic o directora econòmica del Departament de Salut València - Doctor Peset.  
C) En Salut Pública del Departament de Salut de Dénia, en el director o directora de Salut Pública mancomunadament amb el director econòmic o directora econòmica de l'Hospital La Pedrera.  
D) En Salut Pública del Departament de Salut de Manises, en el director o directora de Salut Pública mancomunadament amb el director econòmic o directora econòmica del Departament de Salut València - La Fe.  
E) en Salut Pública del Departament de Salut València - Hospital General, en el director o directora de Salut Pública mancomunadament amb el director o directora econòmic-financer del Consorci Hospital General Universitari de València.  
2. En els departaments de Salut de la Conselleria, les facultats en matèria de contractació administrativa i de gestió econòmica, es deleguen, en el respectiu àmbit d'actuació, en els o les gerents dels departaments de Salut mancomunadament amb els directors econòmics o directores econòmiques amb l'excepció següent:  
En l'Hospital de la Malva-rosa, on es delega indistintament en el/la gerent o en el subdirector mèdic o subdirectora mèdica del Departament de Salut, mancomunadament amb el director econòmic o directora econòmica del Departament o un subdirector econòmic o subdirectora econòmica del Departament indistintament.  
3. Les facultats a què es fa referència en els apartats, 1.2, 1.3, 1.4, 1.5, 1.6, 1.7 1.8 i 2 d'este article seran exercides sempre que els expedients i contractes de què es tracte no excedisquen de les quantitats màximes que s'expressen a continuació:  
- Subprograma 412.22, Assistència Sanitària: fins a 1.000.000,00 ?, excepte en els Servicis d'Emergències Sanitàries, on el límit serà de 300.000,00 euros.  
- Subprograma 412.24, fins a 500.000,00 euros.  
- Subprograma 412.27, fins a 300.000,00 euros.  
- Subprograma 412.28, fins a 500.000,00 euros.  
 - Programa 412.10, fins a 200.000 euros.  
4. La formalització i la gestió dels contractes de gestió de servicis públics que tinguen establit cànon d'explotació a càrrec de l'adjudicatari o que comporten ingressos a favor de la Generalitat, es deleguen en els mateixos òrgans i amb les mateixes limitacions previstes en els apartats 1, 2 i 3 del present article.  
5. Les facultats referides a contractació, gastos de funcionament i inversions reals de gestió centralitzada es deleguen en el director o directora General de Recursos Econòmics, independentment del programa pressupostari, sense límit quantitatiu, amb la excepció següent:  
- Subprograma 412.29, es delega en el secretari autonòmic o secretària autonòmica de Sanitat, sense límit quantitatiu.  
6. Es deleguen en el director o directora General de Recursos Econòmics les facultats referides a l'autorització del gasto corresponent a expedients de contractació tramitats a través de la Central de Compres de Béns i Servicis, independentment del programa pressupostari, sense límit quantitatiu.  
7. En el cas d'expedients i contractes de gestió centralitzada tramitats a càrrec de crèdits dels centres de gestió o a través de la Central de Compres de Béns i Servicis, una vegada l'òrgan competent per a contractar o autoritzar el gasto haja exercit les seues atribucions, les facultats d'execució del gasto i del contracte queden delegades en els òrgans que corresponga en virtut del que establix el present article, sense límit quantitatiu.  
En el cas concret de les prestacions externes dels departaments de Salut gestionats per mitjà de contractes de gestió de servici públic per concessió, en el de les prestacions externes realitzades en l'àmbit de la Salut Mental i Atenció Sanitària de Mitjana i Llarga Estada, així com aquelles altres prestacions externes que els corresponguen per raó de territori, les facultats d'execució del gasto i del contracte es deleguen en els directors o directores territorials de la Conselleria de Sanitat, sense límit quantitatiu.  
8. Als efectes previstos en el present article, s'entendrà com a gastos dels servicis centrals, aquells propis dels centres directius de la Conselleria, tant imputables a programes i subprogrames pressupostaris sense estructura territorial descentralitzada, com els relatius als centres de gestió denominats Servicis Centrals, i s'entendrà com a gastos de gestió centralitzada els relatius al centre de gestió denominat Gestió Delegada o aquells que es tramiten pels servicis centrals a càrrec dels mateixos centres de gestió.  
9. Les facultats referides a contractació, gastos de funcionament i inversions reals de tots els programes i subprogrames pressupostaris de la Conselleria, que per quantia no hagen sigut delegades en els òrgans directius dels mateixos centres de gestió, correspondran al director o directora general de Recursos Econòmics.  
10. En la delegació de facultats es troben implícites totes aquelles que siguen necessàries per a l'autorització, disposició, obligació i proposta de pagament relatives als gastos a què es referisquen, així com expressament totes les atribucions que la legislació vigent sobre contractació administrativa d'obres, servicis, subministraments i gestió de servicis públics assigna a l'òrgan de contractació, amb les especificitats previstes en el present article».  
«Deu  
8. Centres Integrats de Salut Pública (programa 412.10)  
8.1. El coordinador o coordinadora de Salut Pública o, a falta d'això, el coordinador veterinari o coordinadora veterinària per orde d'antiguitat, respecte del director o directora de Salut Pública, del director o directora de Gestió Territorial de Salut Pública o director econòmic o directora econòmica, segons el cas.   
8.2. Pels òrgans que corresponga en virtut de les disposicions sobre delegació d'atribucions dictades pels òrgans competents del Consorci Hospital General Universitari de València, respecte del director econòmic-financer o directora econòmica-financera del Consorci».  
  
Esta orde entrarà en vigor l'endemà de la seua publicació en el Diari Oficial de la Comunitat Valenciana.  
  
València, 15 de setembre de 2014  
  
El conseller de Sanitat,  
MANUEL LLOMBART FUERTES